Gabriel Charles Palmer-Buckle

**Gabriel Charles Palmer-Buckle** (født 15. juni 1950 i Axim i den britiske koloni Gullkysten) er en ghanesisk prelat og katolsk erkebiskop av Cape Coast.
## Liv og virke
### Prest
Palmer begynte på gutteseminaret l Koforidua i en alder av tretten og ble sendt til Roma i 1971 for videre studier ved Det pavelige universitet Urbaniana. Biskopen av Accra, Dominic Kodwo Andoh, ordinerte ham til prest 12. desember 1976. Etter flere år som kapellan og lærer ble han sendt til Det pavelige salesiansake universitet, der han tok sin doktorgrad i teologi i 1984.

### Biskop av Koforidua
Den 6. juli 1992 utnevnte pave Johannes Paul II ham til den første biskop av bispedømmet Koforidua, som ble opprettet samme dato. Paven bispeviet ham personlig som biskop 6. januar året etter; medkonsekratorer var kurieerkebiskopene Giovanni Battista Re og erkebiskop Justin Francis Rigali. 

Fra 1995 til 2003 var Palmer-Buckle president for *Africa Region Caritas*. 

I november 2004 ble han valgt til visepresident for den ghanesiske biskopskonferansen.

Palmer-Buckle var medlem av Ghanas National Reconciliation Commission (NRC) fra mai 2002 til oktober 2004, hvis oppdrag var å fremme fred og forsoning i landet etter menneskerettighetsbrudd og uhyrligheter.

I 2002 bad han på vegne av afrikanere om unnskyldning for den del afrikanere hadde spilt i slavehandelen, en unnskyldning som ble tatt i mot og akseptert av av biskop John Huston Ricard av det katolske bispedømme Pensacola-Tallahassee i Florida i USA.

Palmer-Buckle har vært aktiv på den politiske arena i Ghana og på det afrikanske kontinent om saker som politisk vold og om homoseksuell kjønnslig utfoldelse.

### Erkebiskop i Accra
Johannes Paul II utnevnte ham til erkebiskop av Accra 30. mars 2005. 

### Erkebiskop i Cape Coast
Pave Frans utnevnte ham til erkebiskop av Cape Coast 11. mai 2018.

Erkebiskop Gabriel Charles Palmer-Buckle var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]], [[dominikanerordenen|O.P.]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (16235-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Henry Benedict Mary Clement Stuart of York]] (1725-1807) *1758
* [[Pave Leo XII]] (1760-1829) *1794
* Kardinal [[Chiarissimo Falconieri Mellini]] (1794-1859) *1826
* Kardinal [[Camillo di Pietro]] (1806-1884) *1839
* Kardinal [[Mieczyslaw Halka Ledóchowski]] (1822-1902) *1861
* Kardinal [[Jan Puzyna z Kosielsko]] (1842-1911) *1886
* Erkebiskop [[Józef Bilczewski]] (1860-1923) *1901
* Erkebiskop [[Bolesław Twardowski]] (1864-1944) *1919
* Erkebiskop [[Eugeniusz Baziak]] (1890-1962) *1933
* [[Pave Johannes Paul II]] (1920-2005) *1958
* *Gabriel Charles Palmer-Buckle'' (1950- ) *1993

## Referanser